Posthomerica

Posthomerica (Graece Τὰ μετὰ τὸν Ὅμηρον vel Τὰ μεθ᾽ Ὅμηρον) est carmen 14 cantuum a Quinto Smyrnaeo saeculo fere IV scriptum, quod belli Troiani finem narrat.

 Argumentum 
Operis titulus per Iliadis scholium notus est. Res incipit hinc ubi Homerus desiit, post Hectoris mortem, et usque ad urbis direptionem pergit. Itaque opus non solito prologo, sed in medias res incipit. 

Quintus explere vult non solum Homeri lacunam, sed etiam amissionem operum de cyclo Troiano quae eadem tractabant (sicut Arctini Milesii Aethiopis, Lesches Ilias parva, et Iliupersis), modo propter pseudo-Apollodori  Proclique in prosa scripta summaria nota. 

Quintus locos iam apud alios poetas praesentes mutuabatur. Exempli gratia, pro Achillis ludis funerariis imitatur illos Patrocli ex Iliadis cantu XXIII. Et Hesiodum imitatur atque Latinos poëtas ut Vergilium (Aeneis) vel etiam Ovidium (Metamorphoses).

 Compositio 
 Cantu I : proelium et exitium Penthesileae, reginae Amazonum;
 Cantu II : proelium et exitium Memnonis, filius Aurorae;
 Cantu III : exitium et funera Achillis;
 CantuIV : ludi funerarii Achillis;
 Cantu V : iurgium de herois armis et mors voluntaria Aiacis; 
 Cantus VI-IX : proelia ante Troiam et legatio ad quaerendum Neoptolemum, Achillis filius, et Philoctetem, Herculis sagittarum latorem;
 Cantu X : exitium Paridis ;
 Cantu XI : pugnae Aeneae ;
 Cantus XII-XIV : constructio Equi Troiani, urbs direpta, Graecorum classes discedentes et per tempestatem disiectae.

 Bibliographia 
 G. Pompella, Quinti Smyrnaei Posthomerica. Hildeshemii: Olms-Weidmann, 2002
 F. Vian, Études sur les Posthomerica de Quintus de Smyrne. Lutetiae: Klincksieck, 1959
 F. Vian, "Introduction" in F. Vian, ed., Quintus de Smyrne: La Suite d'Homère vol. 1 (Lutetiae: Les Belles Lettres, 1963. Collection des Universités de France)
 A. S. Way, ed. et interpr. Quintus Smyrnaeus: The Fall of Troy. Londinii: Heinemann, 1913 (Loeb Classical Library) Textus apud Internet Archive
 A. Zimmermann, Quinti Smyrnaei Posthomericorum libri XIV. Lipsiae, 1891

 Poësis epica
 Ilias

 Nexus externi 
editio Koechly
 Quintus Smyrnaeus apud Project Gutenberg
 Posthomerica in indice Bibliothecae Nationalis Francicae

Categoria:Mythologia Graeca
Categoria:Litterae Graecae antiquae
Categoria:Carmina epica
Categoria:Scripta saeculo 4